4 साल पहले बना भवन, नहीं मिली मजदूरी
जिलाकुल्लू की ग्राम पंचायत दियार के पंचायत भवन में घोटाले की बंू रही है। वर्ष 2013 14 में किए गए निर्माण कार्य की मजदूरी मजदूरों को अभी तक नहीं मिली है। आरोप लगा है कि तत्कालीन प्रधान, सचिव ने नकली बिल बॉउचर भरकर मजदूरों की धन निकाल दिया है। चार वर्षों से यह मजदूर अपनी मजदूरी के लिए दर-दर की ठोकरें खा रहे हैं।
निर्माण कार्य में मिस्त्री रहे डिणे राम ने आरोप लगाया है कि तत्कालीन प्रधान सचिव ने धन का दुरुपयोग किया है और मजदूरों को वेतन नहीं दिया। इसकी शिकायत उन्होंने जिला पंचायत अधिकारी को की है वहीं अब तंग होकर मजदूरों ने बिजिलेंस को भी इसकी शिकायत की है। डिणे राम ने बताया कि 80 हजार से अधिक धन पर कथित तौर पर कुंडली जमाई गई है और मजदूर दर-दर की ठोकरें खा रहे हैं। मजदूर अमर चंद, मनोज कुमार, धर्म चंद, इंद्रा देवी, पुष्पा देवी, पवना देवी, रती देवी, नैणा देवी, सीता देवी, निशा देवी, तनुजा, माया, विद्या, माउलू राम, रावत बहादुर आदि मजदूर इस निर्माण कार्य में जुटे रहे लेकिन उन्हें मजदूरी नहीं दी गई है।
उन्होंने बताया कि उनकी मजदूरी करीब 80 हजार बनती है लेकिन प्रधान, सचिव ने मजदूरी देने से मना कर दिया है। इस विषय में उन्होंने जब जिला पंचायत अधिकारी को शिकायत भेजी तो उन्होंने कार्यालय आदेश संख्या 2173-47 दिनांक 15 जून 2016 तथा स्मरण पत्र संख्या 2570-2627 दिनांक 27 जुलाई 2016 3 अगस्त 2016 को पंचायत निरीक्षण को भेजा। इसके बाद दलिप सिंह पंचायत निरीक्षण विकास खंड कुल्लू को जांच अधिकारी नियुक्त किया गया और आदेश दिए गए कि शीघ्र इसकी रिपोर्ट भेजी जाए। अभी तक यह निरीक्षण नहीं हो पाया है। डिणे राम ने आरोप लगाया है कि राजनीतिक दबाव के चलते यह मामला दबाया जा रहा है और पंचायत अधिकारी कर्मचारी राजनीतिक दबाव के चलते इसमें कोताही बरत रहे हैं। उसने बताया कि पंचायत भवन के ग्राउंड फ्लोर का कार्य दिहाड़ी पर किया गया है और इसके अलावा भगवान त्रिजुगी नारायण के प्रांगण में सुरक्षा दीवार की मजदूरी भी नहीं मिली है।
जल्द होगी जांच, आरोपी नहीं बक्शे जाएंगे
जिलापंचायत अधिकारी राजन कपूर ने कहा कि किन्हीं कारणों से जांच शीघ्र नहीं हो पाई है। अब इस पर रिमांडर भेजा गया है और बहुत जल्द जांच होगी और जो भी मामले में दोषी पाया जाएगा उसे किसी भी सुरत में नहीं बक्शा जाएगा।
hin_Deva hin_Deva hin_Deva hin_Deva hin_Deva hin_Deva